[{"text_idx": "#000000", "text": "Congresul Internat\u0326ional al Tinerilor Esperantis\u0326ti"}, {"text_idx": "#000001", "text": "Ig\u0302u parto de nia tutmonda komunumo!"}, {"text_idx": "#000002", "text": "Se vi ag\u0302as ne pli ol 35 jarojn \u2013 membrig\u0302u en TEJO!"}, {"text_idx": "#000003", "text": "Kiel membro de TEJO, vi subtenos nian junularan movadon, ricevos la Revuon Kontakto kaj rabaton al IJK kaj aliaj eventoj. Vi havos la eblon partopreni en trejnadoj kaj projektoj, kaj kundecidos pri nia agado. Vi povos ankau\u0306 aktive kontribui al TEJO partoprenante en la Komitato au\u0306 niaj komisionoj."}, {"text_idx": "#000004", "text": "Kostoj de membreco dependas de via log\u0302lando. Elektu vian landon en la kotiztabelo por vidi kiom kostas por vi. C\u0302u ne eblas al vi pagi? Fondaj\u0302o Canuto subtenas membrig\u0302on de nepagipovaj Esperantistoj, kiuj aktivas en la movado."}, {"text_idx": "#000005", "text": "C\u0302u vi ag\u0302as pli ol 35 jarojn? Ig\u0302u patrono de TEJO!"}, {"text_idx": "#000006", "text": "Patronig\u0302o en TEJO estas la plej bona maniero (dau\u0306re) subteni nian junularan movadon kiel malpli juna Esperantisto. Kiel Patrono, vi regule ricevos de ni la oficialan komunikilon por Patronoj. Ankau\u0306 atendu de ni pos\u0302tkarton c\u0302e via hejmo por specialaj okazoj. Krome, vi g\u0302uos c\u0302iujn servojn kaj rajtojn, kiujn ankau\u0306 ricevas la membroj: revuon Kontakto, rabaton al IJK kaj aliaj eventoj (ankau\u0306 retaj), eblon partopreni komisionojn kaj komitatkunsidojn."}, {"text_idx": "#000007", "text": "Via monsubteno parte kovros niajn kostojn rilate interalie: la Centran Oficejon, membrokotizojn al aliaj organizoj, merkatikajn kostojn en sociaj retoj, aktivulan trejnadon, subtenon de landaj kaj fakaj sekcioj tra la mondo, inkluzive de organizado de iliaj lokaj eventoj kaj vojag\u0302igo de iliaj aktivuloj al interkontinentaj eventoj.Por ig\u0302i Patrono de TEJO, bonvolu en la reta alig\u0302ilo de UEA en la parto 3 alklaki PT\u2014Patrono de TEJO."}, {"text_idx": "#000010", "text": "Your email address will not be published. Required fields are marked *"}]